Plogging: Yeni idman trendi
Bir çox idmançı bunun idman trendi olduğundan xəbərsiz bu işi uzun zamandır görür. Buna plogging deyirlər. Yəni normal tempdə qacarkən zibil toplamaq. Bu trendin təməlini isveçlilər qoyub. Bu ənənə indi Amerikada da yayılmağa başlayıb.
Günəşli, lakin sərin bir gün plogginq üçün mükəmməl bir gündür. Komanda şəklində bunu etməyin öz qaydaları var. "Kiminsə qarşısında gözlənilmədən əyilə birləsiniz. Bu halda 3 nəfər yıxıla bilər. Sahələri fərqli tutmaq lazımdır. İnsanlar təbii olaraq buna riayət edir. Mən əsasən yol kənarında qaçıram. Digərləri çəpərlərə yaxın qaçır. Beləliklə insanlar arasında ritm yaranır." Ceff Horovits özəl məşqçidir. O, uzun zamandır məşğul olduğu ploddingin idmanın yeni trendi olduğunu öyrənidkdə təəccübləndiyini deyir. “Bu mənim şəxsi etikam idi. Qaçarkən zibil görsəm, götürürəm. Bu mənim üçün sadəcə bir test idi. Əyilib zibili götürmək, dayanmadan yaxınlıqdakı zibil qabına ata bilmək." Plogging bəzi hazırlıqlar tələb edir. "Əlcəklər olduqca mühümdür. Bunun sağlam bir iş olduğundan əmin olmalısınız. Bəzi zibillər sınmış şüşə və ya dərman tullantıları ola bilər" , Horovits bildirir. Təmiz şəhər ofisinin rəsmiləri hesab edir ki, bu idman növü Vaşinqton şəhərinin zibil problemi ilə bağlı maarifləndirmə ola bilər. "Küçələri pis, çirkli gördükdə məhəllələr və icmalar haqda pis düşünməyə başlayırsan. Hətta özünü təhlükədə belə hiss edə bilərsən" - deyə, Təmiz şəhər ofisindən Culi Loson bildirib. Plogging şəhərdə idman təşəbbüsünə yardım edir. Bu həm də insanlara “zibilləmə, zibil gördükdə götür” mesajı da verir.